Līgupe (Abavas pieteka)
Šis raksts ir par Abavas pieteku. Par citām jēdziena Līgupe nozīmēm skatīt nozīmju atdalīšanas lapu. Līgupe (saukta arī Līga, Jāņupe, Cūkezerupīte, Līgasupe, Tiltakroga upe, Tiltakrogupīte) ir Abavas labā krasta pieteka Talsu un Tukuma novados. Sākas satekot vairākām upītēm augšpus Līgciema dzelzceļa stacijas. Līkumaina upe, tek pa seklu ieleju. Uz upes bijušas vairākas dzirnavas. Pie Līgas dzirnavām aizsprosts ar Līgas dzirnavezeru. Krastā apdzīvotās vietas Līgas dzirnavas un Līgciems. Upi šķērso autoceļi A10 un P130, kā arī dzelzceļa līnija Ventspils—Tukums II.